### NN 89/2016 (5.10.2016.), Aneks II Kolektivnom ugovoru Uljanik Grupe

KOLEKTIVNI UGOVORI

1912

Na temelju odredbi članaka 192. – 204. Zakona o radu (»Narodne novine« broj 93/14) i Zakona o reprezentativnosti udruga poslodavaca i sindikata (»Narodne novine« broj 93/14)

ULJANIK Grupa:

ULJANIK d.d., Pula,

ULJANIK Brodogradilište d.d., Pula,

3. MAJ Brodogradilište d.d., Rijeka,

ULJANIK Strojogradnja d.d., Pula,

ULJANIK Proizvodnja opreme d.d., Vodnjan,

ULJANIK Brodograđevni projekti d.o.o., Pula,

ULJANIK Poslovno informacijski sustavi d.o.o., Pula,

ULJANIK Financije d.o.o., Pula,

ULJANIK Standard d.o.o., Pula,

USCS d.o.o., Pula,

koje zastupa punomoćnik Hrvoje Markulinčić, dipl. iur., direktor ULJANIK Poslovno informacijski sustavi d.o.o.

(u daljnjem tekstu: poslodavac/društvo)

i

Reprezentativni sindikati prema Sporazumu sindikata:

SINDIKAT METALACA HRVATSKE – INDUSTRIJSKI SINDIKAT, kojeg zastupa Vedran Dragičević, predsjednik, na razini poslodavca:

ULJANIK d.d.,

ULJANIK Brodogradilište d.d.,

3. MAJ Brodogradilište d.d.,

ULJANIK Strojogradnja d.d.,

ULJANIK Proizvodnja opreme d.d.,

ULJANIK Brodograđevni projekti d.o.o.,

ULJANIK Poslovno informacijski sustavi d.o.o.,

ULJANIK Standard d.o.o.

SINDIKAT ISTRE, KVARNERA I DALMACIJE, kojeg zastupa Rajko Kutlača, punomoćnik, na razini poslodavca:

ULJANIK d.d.,

ULJANIK Brodogradilište d.d.,

3. MAJ Brodogradilište d.d.,

ULJANIK Strojogradnja d.d.,

ULJANIK Proizvodnja opreme d.d.,

ULJANIK Poslovno informacijski sustavi d.o.o.,

ULJANIK Standard d.o.o.

JADRANSKI SINDIKAT, kojeg zastupa Boris Cerovac, predsjednik, na razini poslodavca:

ULJANIK d.d.,

ULJANIK Brodogradilište d.d.,

ULJANIK Strojogradnja d.d.,

ULJANIK Proizvodnja opreme d.d.,

ULJANIK Poslovno informacijski sustavi d.o.o.,

ULJANIK Brodograđevni projekti d.o.o.,

ULJANIK Standard d.o.o.

SINDIKAT 3. MAJ, kojeg zastupa Željko Maričić, predsjednik, na razini poslodavca:

ULJANIK d.d.,

3. MAJ Brodogradilište d.d.,

ULJANIK Poslovno informacijski sustavi d.o.o.,

te kao jedini sindikat koji djeluje na razini poslodavca ULJANIK Financije d.o.o.,

SINDIKAT METALACA HRVATSKE – INDUSTRIJSKI SINDIKAT,

kojeg zastupa Vedran Dragičević, predsjednik

(u daljnjem tekstu: sindikat)

sklopili su 31. kolovoza 2016.

ANEKS II

KOLEKTIVNOM UGOVORU ULJANIK Grupe

Članak 1.

U Kolektivnom ugovoru ULJANIK Grupe i Aneksu I (»Narodne novine« broj 52/2015 i 58/2016), članak 12. mijenja se i glasi:

Članak 12.

Poslodavac u skladu sa Zakonom o radu može uvesti rad duži od punoga, odnosno nepunoga radnog vremena (prekovremeni rad).

Ako radnik radi prekovremeno, ukupno trajanje rada radnika ne smije biti duže od 50 sati tjedno.

Prekovremeni rad pojedinog radnika može trajati duže od 180, ali ne duže od 250 sati godišnje, sukladno posebnom Sporazumu Poslodavca i Sindikata.

Članak 2.

Članak 75. mijenja se i glasi:

Članak 75.

Svaka ugovorna strana ima pravo predložiti izmjene i dopune kolektivnog ugovora.

Postupak izmjena ili dopuna pokreće se u pisanom obliku.

Druga ugovorna strana ima obvezu očitovanja na predložene izmjene ili dopune u roku od 30 dana.

U slučaju spora o sklapanju, izmjeni ili obnovi kolektivnog ugovora, koji može dovesti do štrajka ili drugog oblika industrijskih akcija, ugovorne strane će spor riješiti sukladno odredbama važećeg Zakona o radu.

Članak 3.

Članci 76., 77., 78. i 79. brišu se.

Članak 4.

Ostale odredbe Kolektivnog ugovora ULJANIK Grupe ostaju neizmijenjene.

Članak 5.

Ovaj Aneks II Kolektivnom ugovoru ULJANIK Grupe stupa na snagu danom sklapanja, a primjenjuje se prvoga dana u sljedećem mjesecu.

Članak 6.

Ovaj Aneks II Kolektivnom ugovoru ULJANIK Grupe sačinjen je u 10 (deset) istovjetnih primjeraka od kojih po 1 (jedan) zadržava svaka ugovorna strana, a preostali se dostavljaju nadležnom državnom tijelu radi evidencije.

Aneks II Kolektivnom ugovoru ULJANIK Grupe objavljuje se na način propisan Pravilnikom ministra nadležnog za rad.

|  |  |
| --- | --- |
| SINDIKAT | POSLODAVAC  Punomoćnik za ULJANIK d.d., Pula,  ULJANIK Brodogradilište d.d., Pula,  3. MAJ Brodogradilište d.d., Rijeka,  ULJANIK Strojogradnja d.d., Pula,  ULJANIK Proizvodnja opreme d.d., Vodnjan,  ULJANIK Brodograđevni projekti d.o.o., Pula, ULJANIK Poslovno informacijski sustavi d.o.o., Pula,  ULJANIK Financije d.o.o., Pula,  ULJANIK Standard d.o.o., Pula, USCS d.o.o., Pula  Hrvoje Markulinčić, v. r. |
| Sindikat metalaca Hrvatske – Industrijski sindikat |
| Đino Šverko, v. r. |
| Juraj Šoljić, v. r. |
| Vedran Dragičević, v. r. |
| Sindikat Istre, Kvarnera i Dalmacije |
| Rajko Kutlača, v. r. |
| Jadranski Sindikat |
| Boris Cerovac, v. r. |
| Sindikat 3. MAJ |
| Željko Maričić, v. r. |

89 05.10.2016 Aneks II Kolektivnom ugovoru Uljanik Grupe

89 05.10.2016 Aneks II Kolektivnom ugovoru Uljanik Grupe